Каманды з усіх рэгіёнаў краіны сабраліся ў Рэспубліканскім цэнтры інавацыйнай і тэхнічнай творчасці, каб праверыць свае веды і прафесійныя навыкі ў спаборніцтвах па мабільнай і прамысловай робататэхніцы, тэхналогіях беспілотных лятальных апаратаў, нейрапілатаванні, прататыпаванні, інжынерным дызайне CAD і сістэмным адміністраванні. Як адзначыла на ўрачыстым адкрыцці фіналу конкурсу галоўны спецыяліст упраўлення сацыяльнай, выхаваўчай і ідэалагічнай работы Міністэрства адукацыі Таццяна Васільеўна Драпакова, тэхнічная творчасць выклікае асаблівую цікавасць у дзяцей і моладзі, папулярнасцю карыстаецца кожны напрамак тэхнічнай творчасці. “Сістэма дадатковай адукацыі дзяцей і моладзі актыўна развіваецца, і сёння варыятыўнасць адукацыйных праграм дазваляе кожнаму навучэнцу знайсці занятак па душы. Залог вашага поспеху ў многім залежыць ад вас саміх, а таксама ад бацькоў і, безумоўна, ад педагогаў, якія падтрымліваюць вас, разам з вамі вырашаюць пастаўленыя задачы”, — звярнулася да канкурсантаў Таццяна Васільеўна.